Spoločenstvo aglomerácie

Spoločenstvo aglomerácie () je vo Francúzsku označenie pre zväz obcí, ktorý musí mať minimálne 50 000 obyvateľov a aspoň jedna z obcí minimálne 15 000 obyvateľov alebo byť sídlom prefektúry. Ide o medzistupeň medzi Spoločenstvom obcí a Spoločenstvom miest. K 1. januáru 2013 existovalo vo Francúzsku 213 spoločenstiev aglomerácie zahrňujúcich 4418 obcí s 25,5 miliónmi obyvateľov.

 Dejiny 
Vznik spoločenstva aglomerácie umožnil zákon z roku 1999 upravujúci spoluprácu medzi obcami.

 Vznik spoločenstva 
Obce spolu s prefektom departementu môžu vytvoriť spoločenstvo aglomerácie pri splnení troch podmienok:
 počet obyvateľov spoločenstva musí byť minimálne 50 000, a alebo 30 000 ak sa stane členom podprefektúra (túto podmienku doplnil zákon č. 2010-1563 z 16. decembra 2010 o reforme územných spoločenstiev)
 aspoň jedna z obcí musí mať minimálne 15 000 obyvateľ a alebo byť chef-lieu (prefektúrou) departementu alebo byť najvýznamnejšou obcou departementu
 územie spoločenstva musí byť jednoliate bez enkláv

Zákon upresňuje skutočnosti, kedy môže byť jedna z podmienok nesplnená (napr. pokiaľ dôjde k transformácii z iného spoločenstva, ktoré existovalo už pred vydaním zákona. Napr. communauté d'agglomération du Pays de Flers nesplňuje prvú podmienku, lebo má len necelých 30 000 obyvateľov alebo Rennes Métropole obsahuje enklávu obec Le Verger.

 Orgány 
Spoločenstvo aglomerácie je riadená radou spoločenstva (conseil communautaire alebo conseil de communauté), ktorú tvoria mestskí radní z členských obcí.

Od komunálnych volieb v roku 2014 budú zástupcovia z obcí nad 3500 obyvateľov do rady spoločenstva volení priamo v rámci obecných volieb. Zástupcovia menších obcí budú aj naďalej vyberaní a volení členmi obecných zastupiteľstiev. Túto zmenu priniesol zákon o reforme územných spoločenstiev z roku 2010.

 Kompetencie  
Právomoci, ktoré môžu obce preniesť na spoločenstvo aglomerácie, vymedzuje zákon:
 ekonomický rozvoj
 urbanistické plánovanie
 sociálne bývanie
 bezpečnosť v mestách
 verejná doprava

Spoločenstvá musia rovnako vykonávať aspoň tri z následujúcich šiestich kompetencií:
 správa ciest
 čističky odpadových vôd
 pitná voda
 ochrana životného prostredia
 sociálne programy v záujme spoločenstva
 kultúrne a športové zariadenie

V spolupráci s departementom môžu vykonávať tiež administratívu v sociálnej pomoci.

 Pozri aj 
 Spoločenstvo obcí
 Spoločenstvo miest
 Métropole

 Externé odkazy 
 Miestne spoločenstvá na stránkach francúzskeho ministerstva vnútra  
 Oficiálne stránky Assemblée des communautés de France  

 Zdroj 

Kategória:Administratívne členenie Francúzska